

 REPUBLIKA HRVATSKA

VRHOVNI SUD REPUBLIKE HRVATSKE

 Ured predsjednika

 Zagreb, Trg Nikole Zrinskog 3

Broj: Su-VII-11/2024

Zagreb, 30. siječnja 2025.

|  |  |
| --- | --- |
| Razina:Razdjel: Glava:RKP:Matični broj:OIB:Šifra-djelatnost:IBAN:  | 1110920335703206050205996352688423HR5723900011100015414 |
|  |  |

BILJEŠKE UZ IZVJEŠTAJ O PRIHODIMA

I RASHODIMA, PRIMICIMA I IZDACIMA

za razdoblje od 01. siječnja do 31. prosinca 2024.

Bilješke uz Izvještaj o prihodima i rashodima, primicima i izdacima za razdoblje od 01. siječnja do 31. prosinca 2024. sastavljene su u skladu s odredbom članka 16. Pravilnika o financijskom izvještavanju u proračunskom računovodstvu, a sadrže pojašnjenja vrijednosno značajnijih prihoda i rashoda, odnosno primitaka i izdataka te vrijednosno značajnijih odstupanja ostvarenja u odnosu na izvještajno razdoblje prethodne godine.

1. Šifra 6 Prihodi poslovanja

Prihodi poslovanja (šifra) ostvareni su u iznosu od 5.669.913,55 EUR, što je povećanje za 16,6 % u odnosu na prethodno izvještajno razdoblje, a odnose se na vlastite prihode ostvarene od preslika spisa, najma prostora za samoposlužne aparate za tople i hladne napitke i prodajom toplih i hladnih napitaka zaposlenicima (šifra 661) u iznosu od 9.784,03 EUR, prihode od donacija od pravnih i fizičkih osoba izvan općeg proračuna i povrata donacija po protestiranim jamstvima (šifra 663) u iznosu od 524,82 EUR, prihode od nadležnog proračuna za financiranje rashoda poslovanja (šifra 6711) u iznosu od 5.637.993,76 EUR i prihode iz nadležnog proračuna za financiranje rashoda za nabavu nefinancijske imovine (šifra 6712) u iznosu od 21.610,94 EUR.

Prihodi od pruženih usluga (šifra 661) iznose 9.784,03 EUR - vrijednosno značajnije povećanje od 7,5% u odnosu na prethodno razdoblje, odnosi se ne prihode od pruženih usluga od preslika spisa, najma prostora za samoposlužne aparate i prodajom toplih i hladnih napitaka zaposlenicima.

Donacije od pravnih i fizičkih osoba izvan općeg proračuna i povrata donacija po protestiranim jamstvima (šifra 663) iznosi 524,82 EUR i odnose se na donacije od pravne osobe za refundaciju troškova službenog puta zaposlenika u inozemstvo.

Prihodi iz nadležnog proračuna i od HZZO-a na temelju ugovornih obveza (šifra 67) iznose 5.659.604,70 EUR i veći su za 16,6% u odnosu na prethodno izvještajno razdoblje. Prihodi iz nadležnog proračuna za financiranje redovne djelatnosti proračunskih korisnika (šifra 671) u iznosu od 5.659.604,70 EUR odnose se na prihode iz nadležnog proračuna za financiranje rashoda poslovanja (šifra 6711) u iznosu od 5.637.993,76 EUR i prihode iz nadležnog proračuna za financiranje rashoda za nabavu nefinancijske imovine (šifra 6712) u iznosu od 21.610,94 EUR (uredska oprema i namještaj, oprema za održavanje i zaštitu i prijevozna sredstva).

Prihodi iz nadležnog proračuna za financiranje redovne djelatnosti proračunskih korisnika (šifra 671) iznose 5.659.604,70 EUR i veći su za 16,6 % u odnosu na prethodno izvještajno razdoblje. Prihodi iz nadležnog proračuna za financiranje rashoda poslovanja (šifra 6711) iznose 5.637.993,76 EUR i veći su za 16,5 % u odnosu na prethodno izvještajno razdoblje, a vrijednosno značajnije povećanje odnosi se na povećanje prihoda za financiranje rashoda za plaće. Prihodi iz nadležnog proračuna za financiranje rashoda za nabavu nefinancijske imovine (šifra 6712) iznose 21.610,94 EUR i veći su za 44,5 % u odnosu na prethodno izvještajno razdoblje, a vrijednosno značajnije povećanje odnosi se na povećanje prihoda za financiranje rashoda za nabavu uredske opreme i namještaja i opreme za održavanje i zaštitu.

2. Šifra 3 Rashodi poslovanja

Rashodi poslovanja (šifra 3) ostvareni su u iznosu od 5.653.664,13 EUR, što je povećanje od 16,7 % u odnosu na prethodno izvještajno razdoblje i odnose se na rashode za zaposlene (šifra 31) u iznosu od 5.341.082,04 EUR, materijalne rashode (šifra 32) u iznosu od 309.556,55 EUR, financijske rashode (šifra 34) u iznosu od 3.025,54 EUR.

Rashodi za zaposlene (šifra 31) iznose 5.341.082,04 EUR i veći su za 17,5 % u odnosu na prethodno izvještajno razdoblje, a odnose se na rashode za plaće (šifra 311), ostale rashode za zaposlene (šifra 312) i doprinose na plaće (šifra 313).

Rashodi za plaće (šifra 311) iznose 4.496.826,78 EUR i veći su za 17,4 % u odnosu na prethodno izvještajno razdoblje, a vrijednosno značajnije povećanje se na rashode za plaće za redovan rad (šifra 3111). Plaće za redovan rad iznose 4.471.831,48 EUR i veće su za 17,5 % u odnosu na prethodno izvještajno razdoblje zbog povećanja osnovice i koeficijenata, službenicima i namještenicima i državnim dužnosnicima.

Doprinosi na plaće (šifra 313) iznose 741.976,74 EUR i veći su za 17,4 % u odnosu na prethodno izvještajno razdoblje iz razloga koji su utjecali i na povećanje rashoda za plaće.

Materijalni rashodi (šifra 32) iznose 309.556,55 EUR i veći su za 4,4 % u odnosu na prethodno izvještajno razdoblje, a odnose se na naknade troškova zaposlenima (šifra 321), rashode za materijal i energiju (šifra 322), rashode za usluge (šifra 323) i ostale nespomenute rashode poslovanja (šifra 329).

Naknade troškova zaposlenima (šifra 321) iznose 112.666,70 EUR i veće su za 6,7% u odnosu na prethodno izvještajno razdoblje. Do značajnijeg povećanja došlo je zbog povećanih materijalni prava zaposlenicima, sukladno zakonskim izmjenama za pravosudne dužnosnike i Izmjenama Kolektivnog ugovora za državne službenike i namještenike.

Rashodi za materijal i energiju (šifra 322) iznose 32.974,66 EUR i veći su za 6,5% u odnosu na prethodno izvještajno razdoblje. Do značajnijeg povećanja došlo je na rashodima za službenu, radnu i zaštitnu odjeću i obuću (šifra 3227) koji iznose 3.106,96 EUR, radi većeg broja zaposlenika koji to pravo ostvaruju.

Rashodi za sitni inventar i auto gume (šifra 3225) iznose 946,36 EUR i manji su za 32,3% u odnosu na prethodno izvještajno razdoblje. Do navedenog smanjenja došlo je radi manje potrebe za istim.

Rashodi za usluge promidžbe i informiranja (šifra 3233) navedenih rashoda nije bilo u izvještajnom razdoblju, jer nije bilo potrebe za istim rashodima.

Rashodi za zakupnine i najamnine (šifra 3235) manji su za 6,9% u odnosu na prethodno izvještajno razdoblje zbog manje potrebe za istim.

Zdravstvene i veterinarske usluge (šifra 3236) iznose 8.821,90 EUR i veće su za 19,1% u odnosu na prethodno izvještajno razdoblje. Do navedenog povećanje došlo je zbog većeg broja sistematskih pregleda, sukladno povećanim pravima iz Kolektivnog ugovora.

Intelektualne i osobne usluge (šifra 3237) manje su za 29,6% zbog manjeg broja usluga agencija, studentskog servisa (prijepisa, prijevoda i drugo).

Rashodi za računalne usluge (šifra 3238) iznose 7.821,46 EUR i veći su za 183,3% u odnosu na prethodno izvještajno razdoblje, zbog redizajna web stranice.

Rashodi za ostale usluge (šifra3239) veći su za 15,5% u odnosu na prethodno razdoblje zbog većeg broja izdataka za usluge čišćenja i pranja i grafičkih i tiskarskih usluga.

Premije osiguranja (Šifra 3292) rashodi za navedene rashode iznose 2.347,90 EUR i veći su za 12,3% u odnosu na prethodno razdoblje i to zbog povećanja cijene usluge navedenih rashoda.

Financijski rashodi (šifra 34) iznose 3.025,54 EUR i manji su za 6,1% u odnosu na prethodno izvještajno razdoblje, a odnose se na bankarske usluge platnog prometa i kamate za financijski leasing.

3. Šifra 4 Rashodi za nabavu nefinancijske imovine

Rashodi za nabavu nefinancijske imovine (šifra 4) iznose 8.291,68 EUR i veći su za 452,7% u odnosu na prethodno izvještajno razdoblje. Do značajnijeg povećanja navedenih rashoda došlo je zbog veće potrebe za nabavom uredske opreme i namještaja i opreme za održavanje i zaštitu.

4. Šifra 5 Izdaci za financijsku imovinu i otplate zajmova

Izdaci za financijsku imovinu i otplate zajmova (šifra 5) iznose 13.958,05 EUR, a odnose se na otplatu glavnice za nabavu 2 službena koja su nabavljena krajem 2022. godine putem financijskog leasinga.

5. Šifra X006 Višak prihoda i primitaka raspoloživ u slijedećem razdoblju iskazan je u iznosu od 433,07 EUR, a sastoji se od manjka prihoda i primitaka (šifra Y005) u iznosu od 6.000,31 EUR i prenesenog viška prihoda i primitaka iz 2023. godine (šifra 9221-9222) u iznosu od 6.433,38 EUR.

BILJEŠKE UZ BILANCU

 za razdoblje od 01. siječnja do 31. prosinca 2024.

Bilješke uz Bilancu za 2024. godinu sastavljene su u skladu s odredbom članka 15. Pravilnika o financijskom izvještavanju u proračunskom računovodstvu, a sadrže pojašnjenja za značajnija odstupanja u odnosu na stanje iskazano početkom 2024. godine.

1. Šifra B001 Imovina

Ukupna vrijednost imovine iznosi 4.170.697,38 EUR, što je za 4% manje u odnosu na stanje iskazano početkom godine, a odnosi se na nefinancijsku imovinu u iznosu od 3.709.799,49 EUR (šifra B002) i financijsku imovinu u iznosu od 460.897,89 EUR (šifra 1). Nefinancijska imovina ne bilježi značajno smanjenje u odnosu na stanje iskazano početkom godine. Smanjenje vrijednosti nefinancijske imovine odnosi se na postrojenja i opremu (šifra 022 i 02922) koji su manji za 8,7% u odnosu na stanje iskazano početkom godine. Navedeno smanjenje odnosi se na manju nabavu uredske opreme.

2. Šifra 1 Financijska imovina

Ukupna vrijednost financijske imovine iznosi 460.897,89 EUR, što je za 2% manje u odnosu na stanje iskazano početkom godine

Smanjenje financijske imovine u iznosu od 2% u odnosu na stanje iskazano početkom godine, odnosi na novac na računu kod tuzemnih poslovnih banaka u iznosu od 0,24 EUR (šifra 1112), ostala potraživanja iznose 2.405,53 EUR (šifra 129), a odnose se na potraživanja od HZZO-a za isplaćena bolovanja i ozljede na radu.

Potraživanja za prihode poslovanja (šifra 16) iznose 9.631,52 EUR. Povećanje od 48,4% u odnosu na stanje iskazano početkom godine, odnosi se na potraživanja proračunskih korisnika za sredstva uplaćena u nadležni proračun za prihode od pruženih usluga u iznosu od 9.595,74 EUR (šifra 167) i potraživanja za prihode od prodaje proizvoda i robe u iznosu od 35,78 EUR (šifra 166).

Kontinuirani rashodi budućih razdoblja (šifra 193) iznose od 448.352,12 EUR, a odnose se na plaće za zaposlene, naknade za prijevoz, za rad na terenu i odvojeni život za prosinac 2024., a koje su plaće i naknade isplaćene u siječnju 2025.

3. Šifra B003 Obveze i vlastiti izvori

Obveze u iznosu od 502.891,58 EUR (šifra 2) bilježe smanjenje od 3,3% u odnosu na stanje iskazano početkom godine. Smanjenje obveza odnosi se na obveze za zaposlene (šifra 231) u iznosu od 440.670,87 EUR, obveze za materijalne rashode (šifra 232) u iznosu od 16.954,33 EUR, obveze za financijske rashode (šifra 234) u iznosu od 122,01 EUR, a manje su za 95,1%, a odnose se na obveze za usluge platnog prometa. Ostale tekuće obveze (šifra 239) iznose 2.043,04 EUR, a odnose se na obveze za povrat u državni proračun za isplaćena bolovanja na teret HZZO-a i za pasivne kamate. Obveze za nabavu nefinancijske imovine (šifra 24) iznose 638,79 EUR, obveze za kredite i zajmove (šifra 26) u iznosu od 42.462,54 EUR, odnose se na obveze za nabavu dva službena vozila putem financijskog leasinga u 2022. godini.

4. Šifra 92211 Višak prihoda poslovanja

Iskazan je višak prihoda poslovanja (šifra 92211) u iznosu od 1.071,86 EUR, a sastoji se od prenesenog viška prihoda poslovanja iz 2023. godine i sučeljavanja viška prihoda poslovanja 2024. godine i manjka prihoda poslovanja od nefinancijske imovine i manjka prihoda od financijske imovine 2024. godine.

5. Šifra 991 Izvanbilančni zapisi – aktiva - iznose 5.978,76 EUR (Tablica br.1 Popis ugovornih obveza) i veći su za 8,3% u odnosu na stanje iskazano početkom godine. Do povećanja izvanbilančnih zapisa došlo je zbog knjiženja novih bjanko zadužnica, odnosno jamstava za uredno ispunjenje ugovora i tuđe imovine dobivene na korištenje.



BILJEŠKE UZ IZVJEŠTAJ O RASHODIMA

PREMA FUNKCIJSKOJ KLASIFIKACIJI

 za razdoblje od 01. siječnja do 31. prosinca 2024.

1. Šifra 033 Sudovi

Prema izvještaju o rashodima prema funkcijskoj klasifikaciji rashodi ostvareni za sudove (šifra 033) iznose 5.661.955,81 EUR i veći su za 16,8 % u odnosu na prethodnu godinu. Ostvareni rashodi, odnose se na ukupne rashode poslovanja te rashode za nabavu nefinancijske imovine.

BILJEŠKE UZ IZVJEŠTAJ O PROMJENAMA U VRIJEDNOSTI

 I OBUJMU IMOVINE I OBVEZA

za razdoblje od 01. siječnja do 31. prosinca 2024.

Bilješke uz Izvještaj o promjenama u vrijednosti i obujmu imovine i obveza za 2024. godinu, sastavljene su u skladu s odredbom članka 17. Pravilnika o financijskom izvještavanju u proračunskom računovodstvu, a sadrže pojašnjenja vrijednosno značajnijih promjena u vrijednosti i obujmu imovine.

1. Šifra 91512 Promjene u obujmu imovine iznosu od 18.905,62 EUR odnose se na povećanje imovine koju je Vrhovni sud Republike Hrvatske dobio od Ministarstva pravosuđa, uprave i digitalne transformacije Republike Hrvatske u 2024. godini.

BILJEŠKE UZ IZVJEŠTAJ O OBVEZAMA

za razdoblje od 01. siječnja do 31. prosinca 2024.

Šifra V009 Stanje nedospjelih obveza na kraju izvještajnog razdoblja

Nedospjele obveze na kraju izvještajnog razdoblja (šifra V009) ukupno iznose 502.891,58 EUR, a odnose se na obveze za zaposlene (plaća, prijevoz i ostali rashodi za zaposlene za prosinac 2024.) u iznosu od 440.670,87 EUR, navedene obveze su isplaćene u siječnju 2025. godine, obveze za materijalne rashode u iznosu od 16.954,33 EUR, obveze za financijske rashode u iznosu od 122,01 EUR. Ostale tekuće obveze u iznosu 2.043,04 EUR odnose se na obveze proračunskih korisnika za povrat u proračun za refundacije naknade plaća za bolovanje na teret Hrvatskog zavoda za zdravstveno osiguranje i obveze za pasivne kamate, obveze za nabavu nefinancijske imovine iznose 638,79 EUR i obveze za zajmove iznose 42.462,54 EUR, a odnose se na obveze za otplatu financijskog leasinga za dva službena vozila koja su nabavljena u 2022. godini na rok od 5 godina.

 P r e d s j e d n i k

mr. sc. Radovan Dobronić